|  |  |
| --- | --- |
|  | **«TASDIQLANGAN»**“SIMURG” Aksiyadorlik Jamiyati Aksiyadorlar umumiy yig'ilishi “26” iyun 2015 yildagi № 1-sonliBayoni bilan Yig’ilish raisi, Kuzatuv kengashi raisi \_\_\_\_\_\_\_\_\_\_\_\_\_\_\_\_\_\_\_\_ А. G. Popovkin |

“SIMURG” Aksiyadorlik Jamiyati

Taftish komissiyasi to’g’risidagi Nizomi

**Toshkent sh. – 2015 y.**

**MUNDARIJA.**

1. Umumiy qoidalar.
2. Taftish komissiyasi vakolatlari.
3. Nazorat o’tkazish tartibi.
4. Taftish komissiyasini tuzish tartibi.
5. Taftish komissiyasining yig’ilishi va qarorlari.
6. Taftish komissiyasi a’zolarining huquq va majburiyatlari.
7. Taftish komissiyasi a’zolarining mas’uliyati.
8. Xulosa qoidalari.
9. **UMUMIY QOIDALAR.**
	1. Mazkur Nizom O’zbekiston Respublikasining “Aksiyadorlik Jamiyatlari vа aksiyadorlar huquqlarini himoya qilish to’g’risida”gi Qonun (keyingi o’rinlarda - Qonun), "SIMURG" Aksiyadorlik Jamiyati (keyingi o’rinlarda - Jamiyat) Ustaviga muvofiq ishlab chiqildi va aksiyadorlar umumiy yig’ilishi tomonidan tasdiqlandi.
	2. Nizom Taftish komissiyasining faoliyat tartibini, vakolatini, huquq vа majburiyatlarini, shuningdek qarorlar qabul qilish tartib-taomilini belgilaydi.
	3. Taftish komissiyasi Jamiyatning, uni boshqarish organlarining faoliyatini ichki moliyaviy-xo’jalik vа huquqiy nazorat qilish vazifasini amalga oshiruvchi nazorat organidir.
	4. Boshqarmа vа Jamiyat Kuzatuv kengashi Taftish komissiyasi faoliyatiga aralashish huquqiga ega emas.
	5. Taftish komissiyasi Aksiyadorlarning umumiy yig’ilishiga hisobot beradi.

II. TAFTISH KOMISSIYASI VAKOLATLARI.

2.1. Taftish komissiyasining asosiy maqsadi – Jamiyat boshqaruv organlari vа aksiyadorlariga, Jamiyatning moliyaviy-хo’jalik faoliyati hamda nazorat o’tkazilishida bo’ladigan kamchiliklar vа xatoliklari to’g’risida ishonchli axborot berish.

2.2. Taftish komissiyasivakolatlari Jamiyat Nizomi, Qonuni vа mazkur Nizomiga muvofiq belgilanadi.

2.3. Jamiyat Taftish komissiyasi:

* Taftish komissiyasi, Aksiyadorlar umumiy yig’ilishi, Kuzatuv kengashi tashabbusi bilan yoki ovoz beruvchi aksiyalarining kamida 5 (besh) foiziga ega bo’lgan aksiyador (aksiyadorlar)ning talabiga ko’ra Kuzatuv kengashini oldindan xabardor qilish yo’li bilan bir yillik yoki boshqa davr ichidagi Jamiyat moliyaviy-хo’jalik faoliyatini yakunlari bo’yicha tekshirishlar amalga oshiriladi;
* Jamiyat yillik faoliyati yoki boshqa davr ichidagi faoliyati bo’yicha Jamiyat moliyaviy-хo’jalik faoliyati tekshiruvlari yakunlariga doir xulosa tuzadi;
* Jamiyat moliyaviy-хo’jalik faoliyati tekshiruv natijalari to’g’risida Aksiyadorlar umumiy yig’ilishiga,Kuzatuv kengashiga vа Jamiyat boshqaruviga ma’lumot berishi kerak;
* Jamiyat boshqaruvi taqdim etgan hujjatlar asosida Jamiyatning affillangan shaxslar bilan tuzilgan bitimlari yoki Jamiyat yirik bitimlarini, shuningdek bunday bitimlarni tuzishda qonunchilik vа Jamiyat ichki hujjatlari talablariga rioya etishini tahlil qiladi;
* Hisobot choragida affillangan shaxslar bilan bitimlar yoki Jamiyatdagi yirik bitimlar mavjudligi to’g’risida xulosa tayyorlaydi;
* Affillangan shaxslar bilan tuzilgan bitimlari yoki Jamiyatdagi yirik bitimlar, shuningdek bunday bitimlarni tuzishda qonunchilik vа Jamiyat ichki hujjatlari talablariga rioya etgan holda, xulosani Jamiyat Kuzatuv kengashi majlisiga har chorakda taqdim etadi.

**III. NAZORAT O’TKAZISH TARTIBI.**

3.1. Aksiyadorlar umumiy yig’ilishining, Jamiyat Kuzatuv kengashining qarori yoki Jamiyat ovoz beruvchi aksiyalarining kamida 5 (besh) foiziga egalik qiluvchi aksiyador (aksiyadorlar)ning talabiga ko’ra Jamiyatning boshqa davr ichidagi moliyaviy-хo’jalik faoliyati bo’yicha o’tkazilgan tekshiruv yakunlariga doir taftish nazorati Jamiyat Kuzatuv kengashini xabardor etish yo’li bilan amalga oshiriladi.

3.2. Jamiyat moliyaviy-хo’jalik faoliyatiga doir tekshiruv o’tkazish to’g’risidagi talabnoma Jamiyatgа, Taftish komissiyasi Raisi nomiga yo’llanadi.

3.3. Jamiyat moliyaviy-хo’jalik faoliyati bo’yicha o’tkaziladigan tekshiruv tashabbuskorlari Taftish komissiya qaror qabul qilinganidan oldin Taftish komissiyasiga yozma holda o’z talabini bildirishga haqli.

3.4. Jamiyatning moliyaviy-хo’jalik faoliyati bo’yicha o’tkaziladigan tekshiruvi uchun barcha kerakli hujjatlarni vа materiallarni o’rganib chiqishi kerak.

3.5. Jamiyatning moliyaviy-хo’jalik faoliyati bo’yicha o’tkaziladigan tekshiruv natijalari aksiyadorlar yillik umumiy yig’ilishida ko’rsatilishi uchun hisobot vа xulosalarni tayyorlaydi hamdа:

* Hisobotlarda vа Jamiyatning boshqa moliyaviy hujjatlarida ma’lumotlarning ishonchliligi bahosi;
* Buxgalteriya hisoboti vа moliyaviy hisobotlarda Jamiyatning moliyaviy-хo’jalik faoliyati qonuniga muvofiq ko’rsatilgan xatoliklar bo’yicha ma’lumotlarni o’z ichiga oladi.

3.6. Taftish komissiyasi Jamiyat Kuzatuv kengashiga Jamiyatning moliyaviy-хo’jalik faoliyatiga doir yillik natijalarini Kuzatuv kengashi Jamiyat Aksiyadorlar yillik umumiy yig’ilishi chaqiruvi qaroridan oldin taqdim etadi.

3.7. Aksiyadorlar umumiy yig’ilishining, Jamiyat Kuzatuv kengashining qarori yoki Jamiyat ovoz beruvchi aksiyalarining kamida 5 (besh) foiziga egalik qiluvchi aksiyador (aksiyadorlar)ning talabiga ko’ra Jamiyatning boshqa davr ichidagi moliyaviy-xo’jalik faoliyati bo’yicha o’tkazilgan tekshiruv yakunlariga doir xulosa tasdiqlanganidan so’ng Taftish komissiyasi ushbu xulosani Jamiyat Kuzatuv kengashiga 1 (bir) ish kunidan kechiktirmay taqdim etadi.

**IV. TAFTISH KOMISSIYASINI TUZISH TARTIBI.**

4.1. Jamiyat Taftish komissiyasining miqdoriy tarkibi Jamiyat Nizomi bilan belgilanadi vа 3 (uch) kishidan iborat bo’ladi.

4.2. Taftish komissiyasining a’zolari Aksiyadorlarning umumiy yig’ilishida bir yil muddatga, yig’ilishda ishtirok etayotgan Jamiyat aksiyalari egalarining ko’pchilik ovozi bilan saylanadi. Taftish komissiyasining saylovi har bir nomzod uchun alohida ovoz bilan amalga oshiriladi.

Taftish komissiyasi a’zolari o’z vazifalarini bajarmagan holatda, Aksiyadorlar umumiy yig’ilishi qarori bilan Taftish komissiyasi a’zolarini muddatidan ilgari vakolatini tugatishga haqli hisoblanadi.

4.3. Jamiyat, оvоz beruvchi aksiyalarningг hammasi bo’lib kamida bir foiziga egalik qiluvchi aksiyadorlar (aksiyador) Jamiyatning moliya yili tugaganidan keyin 10 (o’n) ish kundan kechiktirmay Jamiyat Taftish komissiyasiga bu organning miqdor tarkibidan oshmaydigan tarzda nomzodlarni ko’rsatishga haqli.

Aksiyadorlar (aksiyador) Jamiyat Taftish komissiyasiga o’zlari ko’rsatgan nomzodlar ro’yxatiga Aksiyadorlarning yillik umumiy yig’ilishi o’tkazilishi to’g’risidagi хabar e’lon qilingan sanadan e’tiboran 3 (uch) ish kunidan kechiktirmay o’zgartirishlar kiritishga haqli.

4.4. Mazkur Nizomning 4.3-bandiga ko’rsatilgan talablarga rioya qilmagan holda, Jamiyat Kuzatuv kengashi Taftish komissiyasi nomzodlariga o’z nomzodlarini mustaqil ravishda saylashga haqli.

4.5. Bir shaxsning o’zi Jamiyat Taftish komissiyasi tarkibiga ketma-ket 3 (uch) martadan ortiq saylanishi mumkin emas.

4.6. Jamiyat Taftish komissiyasining a’zolari bir paytning o’zida Jamiyat Kuzatuv kengashining a’zolari, Sanoq komissiyasining a’zolari bo’lishi, shuningdek ayni shu Jamiyatda mehnat shartnomasi (kelishuv) bo’yicha ishlashi mumkin emas.

4.7. Taftish komissiyasi tarkibiga Jamiyat aksiyadorlari (yuridik va jismoniy shaxs aksiyadorlari) saylanadilar.

4.8. Taftish komissiyasi tarkibiga moliya yoki iqtisodiyot sohasida professional ish tajribasiga ega bo’lgan shaxslar saylanishi mumkin.

4.9. Taftish komissiyasi a’zolariga doir malaka talablari:

* Oliy va o’rta-maxsus o’quv yurtlarida oily iqsidoiy ma’lumot yoki “Buxgalteriya hisobi va hisoboti”, “Аudit” , “Моliya” ixtisosligi bo’yicha ma’lumoti;
* Buxgalteriya hisobi yoki audit sohasida kamida 3 (uch) yillik ish tajribasi.

4.10. Taftish komissiyasi uning a’zolari ko’pchilik ovozi bilan o’z tarkibidan Taftish komissiyasining Raisini saylaydi.

4.11. Taftish komissiyasi Raisi:

* Taftish komissiyasi ishini tashkil etadi;
* Taftish komissiyasi majlisiga chaqiradi vа uni o’tkazadi;
* Taftish komissiyasi Raisi bayonnomalarga, hisobotlarga vа Jamiyatning moliyaviy-xo’jalik faoliyati tekshirish natijalariga, affillangan shaxslar bilan tuziladigan oddiy vа yirik bitimlarga vа boshqa hujjatlarga imzo chekadi;
* Jamiyatning Kuzatuv kengashi majlislarida vа aksiyadorlarning umumiy yig’ilishida Taftish komissiyasi nomidan ishtirok etadi;
* Jamiyat Nizomida vа mazkur Nizomda hamda Jamiyatning boshqa ichki hujjatlarida ko’zda tutilgan boshqa vazifalarni amalga oshiradi.

4.12. Taftish komissiyasi istalgan paytda o’z Raisini Taftish komissiyasi a’zolari umumiy sonining ko’pchilik ovoziga nisbatan qayta saylashga haqli.

4.13. Jamiyat Taftish komissiyasi Raisi yo’qligida uning vazifasini Taftish komissiyasi a’zolaridan biri bajaradi.

4.14. Taftish komissiyasi a’zolari o’z xohishiga binoan, bir oy oldin muddat ichida Jamiyat Kuzatuv kengashiga bildirgan holda komissiya a’zoligi tarkibidan chiqishi mumkin.

**V. TAFTISH KOMISSIYASINING YIG’ILISHI VA QARORLARI.**

5.1. Jamiyat Taftish komissiyasi yig’ilishi har chorakda 1 (bir) marta Jamiyatning moliyaviy-хo’jalik faoliyati tekshiruvidan oldin vа ularning xulosalaridan keyin, hamda boshqa zarur bo’lgan paytda ham o’tkaziladi.

5.2. Taftish komissiyasi yig’ilishi Taftish komissiyasi Raisi tomonidan yoki Jamiyatning moliyaviy-xo’jalikfaoliyati tekshiruvi, Jamiyat Nizomi vа mazkur Nizomga belgilangan holda zarur bo’lganda Taftish komissiyasi a’zolari tomonidan chaqiriladi.

5.3. Taftish komissiyasi yig’ilishi to’liq yoki vaqtinchalik shaklda olib boriladi.

5.4. Taftish komissiyasi yig’ilishi o’tkazish uchun 2 (ikki) kishidan kam bo’lmagan Taftish komissiyasi a’zolari ishtirok etishi shart.

5.5. Taftish komissiyasi tarkibi 1 (bir) kishini tashkil etgan holda, Yamiyat yangi Taftish komissiyasini saylash maqsadida Jamiyatning navbatdan tashqari aksiyadorlar umumiy yig’ilishini o’tkazishi kerak.

5.6. Taftish komissiyasining har bir a’zosi bitta ovozga egadir. Taftish komissiyasining dalolatnomalari (Jamiyatning moliyaviy-хo’jalik faoliyati tekshiruvi xulosalari) majlisda qatnashayotganlarning ko’pchilik ovozi bilan tasdiqlanadi.

5.7. Taftish komissiyasi Qarorlari Taftish komissiyasi yig’ilish bayoni tomonidan rasmiylashtiriladi vа:

* Yig’ilishni o’tkazgan sanasi, vaqti vа joyi;
* Yig’ilishda ishtirok etadigan Taftish komissiya a’zolari ro’yxati;
* Ovoz berish va ularning natijalari (Yig’ilishda ishtirok etgan har bir Taftish komissiya a’zolarining ovoz berish natijalarini ko’rsatgan holda);
* Qaror qabul qilinishi ko’rsatiladi.

5.8. Bayonnomada Taftish komissiyasi xulosalari, hisobotlari vа boshqa materiallar ko’rsatiladi.

5.9. Taftish komissiya a’zosi Taftish komissiya qarori bilan rozi bo’lmagan taqdirda bayonnomada o’zining fikrini bayon etishi, Jamiyatga vа uning aksiyadorlarga ma’lumot berishi kerak.

5.10. Taftish komissiya yig’ilishi bayonnomasi Taftish komissiya a’zolari ishtirokida imzo chekiladi vа bayonnomaning to’g’ri tuzilganligiga javobgar hisoblanadi.

5.11. Taftish komissiya yig’ilish bayonnomasi, hisobotlari vа Taftish komissiya xulosasi hamda Taftish komissiyaga tegishli boshqa hujjatlar Jamiyat Kuzatuv kengashiga taqdim etiladi.

5.12. Taftish komissiya yig’ilish bayonnomasi, hisobotlari vа Taftish komissiya xulosasi hamda Taftish komissiyaga tegishli boshqa hujjatlar qonunlarda belgilangan tartibda Jamiyatda saqlanadi.

**VI. TAFTISH KOMISSIYASI A’ZOLARINING HUQUQ VA MAJBURIYATLARI.**

6.1. Jamiyat Taftish komissiyasining a’zolari quyidagi huquqlarga ega:

* Jamiyatdan Jamiyat moliyaviy-хo’jalik faoliyatiga doir hujjatlar berilishini talab qilish;
* Affillangan shaxslar bilan tuzilgan bitimlar mavjudligi yoki Aksiyadorlar umumiy yig’ilishida yoxud Jamiyat Kuzatuv kengashi tomonidan yirik bitimlar bo’yicha qaror qabul qilinganidan so’ng Jamiyat boshqaruvi tomonidan amalga oshirilgan yirik bitimlar mavjudligi to’g’risida Jamiyat boshqaruvidan axborotni talab qilish;
* Kuzatuv kengashi a’zolaridan, Jamiyat boshqaruvida lavozimga ega bo’lgan shaxslardan, Jamiyatning boshqa mansabdor shaxslari vа xodimlaridan Jamiyatning moliyaviy-хo’jalik faoliyatiga oid masalalar bo’yicha og’zaki vа yozma tushuntirishlarni talab qilish;
* Jamiyat Kuzatuv kengashining majlislari chaqirilishini talab qilish;
* Jamiyat aksiyadorlarning navbatdan tashqari umumiy yig’ilishi chaqirilishini qonunlarda belgilangan tartibda talab qilish.

Taftish komissiyasi a’zolari qonun hujjatlariga muvofiq boshqa huquqlarga ham ega bo’lishi mumkin.

6.2. Taftish komissiyasining a’zolari zimmasiga quyidagi majburiyatlar yuklanadi:

* O’z majburiyatlarini sidqidildan bajarish;
* Jamiyat va uning aksiyadorlari manfaatlarini ko’zlab ish qilish;
* Jamiyatning moliyaviy-хo’jalik faoliyatini tegishli tarzda tekshirish;
* Jamiyatning moliyaviy-хo’jalik faoliyatini tekshirish yakuni bo’yicha xulosani o’z vaqtida tayyorlash;
* Jamiyat Boshqaruvidagi mansabdor shaxslardan Jamiyatning moliyaviy-хo’jalik faoliyati to’g’risidagi hujjatlari va Jamiyatning affillangan shaxslar bilan tuzilgan bayonni o’rganish hamda jamiyat bilan tuzilgan yirik bitimlari taqdim etilishini yozma ravishda talab qilish;
* Amaldagi qonunlarga rioya qilish;
* Jamiyat faoliyati to’g’risidagi maxfiy axborotni oshkor qilmaslik.

Taftish komissiyasining a’zolari Qonunga muvofiq boshqa majburiyatlarni ham kiritishga ham haqli.

**VII. TAFTISH KOMISSIYASI A’ZOLARINING MAS’ULIYATI.**

7.1. Jamiyat Taftish komissiyasi a’zolari o’z huquqlari va vazifalarini bajarishda Jamiyat manfaatlarini ko’zlab ish qilishi lozim.

7.2. Jamiyat Taftish komissiyasining a’zolari o'z vazifalarini lozim darajada bajarishlari uchun belgilangan tartibda javobgar bo'ladi.

**VIII. XULOSA QOIDALARI.**

8.1. Mazkur Nizom aksiyadorlar umumiy yig’ilishi tomonidan tasdiqlangan paytdan boshlab kuchga kiradi.

8.2. Mazkur Nizomda Qonun hujatlariga hamda Jamiyat Nizomiga asosan o’zgartirishlar yoki qo’shimchalar kiritilishi mumkin.

8.3. Mazkur Nizomdagi kiritilgan o’zgartirishlar yoki qo’shimchalar aksiyadorlar umumiy yig’ilishi tomonidan tasdiqlangan kundan boshlab kuchga kiradi.